**ELŐTERJESZTÉS**

**Szombathely Megyei Jogú Város Közgyűlésének 2020. szeptember 24-i ülésére**

**Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára**

**I. A gazdasági társaságok 2020. I. félévi gazdálkodásáról szóló beszámolók elfogadása**

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés al) és (2) bekezdés al) pontja alapján a kizárólagos és többségi tulajdonú önkormányzati gazdasági társaságoknál a számviteli törvény szerinti beszámoló elfogadásáról a Közgyűlés dönt.

*a./ SZOVA Szombathelyi Vagyonhasznosító és Városgazdálkodási Nonprofit Zrt. (1. sz. melléklet)*

A SZOVA Nonprofit Zrt. 2020. első félévében 204 millió forint üzemi és 174 millió forint adózás előtti nyereséget ért el. Éves szinten 218 millió forint üzemi és 190 millió forint adózás előtti nyereséggel számolt a társaság – így az első félévi eredmények meghaladják az éves terv időarányos részét. A bevételek – elsősorban a koronavírus járvány hatására – alacsonyabbak a tervezettnél, de ezt egyelőre ellensúlyozza a költségoldalon jelentkező megtakarítás. A költségek részben a szezonalitás, részben bizonyos tevékenységek tudatos vagy kényszerű elhalasztása, részben pedig a tervezett béremelés elmaradása miatt alacsonyabbak a vártnál.

A második félévre vonatkozó kilátások bizonytalanok. A bevételek éves szinten várhatóan 100-130 millió forinttal maradnak majd el az eredetileg tervezettől, a hulladékgazdálkodás, a parkolási tevékenység, a szabadidős létesítmények és az üzlethelyiségek bérleti díja is alacsonyabb a vártnál. Az elhalasztott tevékenységeket – például karbantartásokat, lomtalanítást, társasházi elszámolásokat, csurgalékvíz szállítást – viszont a második félév során pótolni kell. Ez a költségek növekedése irányába mutat. A bevételkiesést elsődlegesen úgy lehet kompenzálni, hogy nem hajtja végre a társaság a tervezett 10 %-os béremelést. Amennyiben a dologi kiadásoknál is keletkezik megtakarítás, akkor a tervek szerint év végén az eredetileg béremelésre szánt összeg, vagy annak egy része egyszeri juttatás formájában kifizethető lesz a dolgozóknak.

2020. második félévére – normál körülményeket feltételezve – a Zrt. likviditása biztosítottnak tűnik, a 2021. évi kötvénytörlesztés forrása azonban csak részben látható. A jövőre nézve a fő feladat a kötvény adósságszolgálatával kapcsolatos pénzügyi problémák hosszú távú megoldása – ez alapfeltétele a fizetőképesség megőrzésének.

Emellett stabilizálni kell az évi 1,1 milliárd forint bevételt hozó hulladékgazdálkodási tevékenység helyzetét. Mindkét probléma megoldása érdekében történtek lépések, ezek azonban gyakorlati eredményt egyelőre nem hoztak.

**Összességében a társaság mérlegfőösszege 2020. év I. félévében 16.185.974 eFt, adózott eredménye 174.331 eFt.**

Az Igazgatóság és a Felügyelőbizottság határozata az ülésen kerül ismertetésre.

*b./ Weöres Sándor Színház Nonprofit Kft. (2. sz. melléklet)*

A színház 2020. I. félévi gazdálkodási adatainak vizsgálatakor az alábbi tényezőket kell kiemelni. A szokásos 5,5 hónap helyett csak 2,5 hónap állt rendelkezésre az előadások megtartására, így a szokásos 4 bemutató helyett csak 3 tudott megvalósulni, és azokat is csak részben tudta kijátszani a színház, így a jegy-és bérletbevétel a felére esett vissza az első félévben, 37.688 eFt volt. Május helyett csak a második félévben lehetett elkezdeni a következő évad bérletértékesítését. Március-június hónapokban kormányzati döntés alapján mentesült a színház a munkavállalói bérek utáni járulékok megfizetése alól, ami kb. 13,1 millió Ft megtakarítást jelentett. Az éves fenntartói és állami támogatásból 47 millió forinttal nagyobb összeg esik az év első felére, mint a másodikra. Teljesen a második félévet fogja terhelni a Közös Működtetési Megállapodásban a színház számára előírt 50 millió Ft összegű bérfejlesztés. Az elmaradt előadások nemcsak bevételkiesést, de költségmegtakarításokat is eredményeztek. Több helyi beszállítóval sikerült megállapodni, hogy a közönségforgalom elől elzárt időszak alatt nem, vagy csak részösszegről állítottak ki számlát.

A fenntartó által és rajta keresztül folyósított támogatás 275.442 eFt volt, amely teljes egészében rendezésre került pénzügyileg is.

Az árbevétel és egyéb bevétel mindösszesen 315.939 eFt összeget tett ki, amely összegében összhangban van az üzleti tervvel, összetételében azonban eltér attól.

A költségek alakulása a következő. Közvetlen anyagköltség 7.363 eFt, alvállalkozói ráfordítás 45.834 eFt, anyagjellegű szolgáltatás 43.055 eFt, bérjellegű ráfordítás és járulékok 117.833 eFt, személyi jellegű ráfordítás 4.491 eFt, értékcsökkenés 19.065 eFt, egyéb kiadás 2.130 eFt volt, összesen 239.960 eFt.

**Összességében a társaság mérlegfőösszege 2020. I. félévre vonatkozóan 228.744 eFt, adózott eredménye pedig 75.979 eFt nyereség.**

A felügyelőbizottság a társaság 2020. I. félévi beszámolóját elfogadta.

*c./ Szombathelyi Médiaközpont Nonprofit Kft. (3. sz. melléklet)*

A társaság a 2020-as üzleti év első felét – 13.802 eFt adózott eredménnyel, veszteséggel zárta. A bázisévhez, 2019. I. félévéhez képest kisebb visszaesés mutatkozik, ehhez több tényező járul hozzá. A Közgyűlés 2018-as határozata értelmében az előző évek nyeresége, 66.031.827 Ft a kötelezettségi sorról a támogatási sorra került át, amiből 2020. I. félévig 11.717 eFt-t fordított a társaság fejlesztésre.

Az I. félév gazdálkodására a koronavírus járvány okozta problémák voltak jelentős hatással. A televízió és a Savaria Fórum home office keretében működött, a stúdiót le kellett zárni, ami miatt a részben fizetős műsorok elmaradtak. A hirdetési bevételek emiatt jelentősen csökkentek, mindössze 19.264 eFt-ot tettek ki. A bevételkiesést részben kompenzálni tudta a költségek csökkenése/csökkentése. Több munka-, illetve külsős szerződés megszűnt, a veszélyhelyzet megszűnése után pedig elkezdődött egy hosszútávú racionalizálási folyamat, amelynek végén havi szinten 3 millió Ft-tal csökkennek majd a személyi kiadások. A pályázati lehetőségeket igyekszik a társaság kihasználni, a Híradó-pályázaton 8.190 eFt-t nyert, valamint benyújtásra került egy tartalomszolgáltatói pályázat is az Európai Parlament kiírására, amely 20 % önerő biztosítását igényli, ami a társaság rendelkezésére áll, nem igényel többlettámogatást emiatt.

Az értékesítés nettó árbevétele a félév végén 10 millió Ft-tal volt kevesebb a tervezettnél. Az MTVA megrendeléseire továbbra sem lehet számítani, a HÍR Tv-be beolvadt korábbi nagy megrendelő Echo Tv megrendelései is csökkentek. Az Erdészeti Zrt. továbbra sem kötötte meg újra a korábban felmondott szerződést, ami közel 2,8 millió Ft bevétel kiesést jelentett.

A költségek vizsgálatánál látható, hogy a Savaria Fórum következtében megnövekedett létszám miatt nőtt a személyi jellegű kiadás, de a második félévben jelentős csökkenés várható a racionalizálások hatására.

**Összességében a társaság mérlegfőösszege 2020. I. félévre vonatkozóan 84.685 eFt, adózott eredménye pedig – 13.802** **eFt veszteség.**

Bár a Kft. – 9.101 eFt mértékű saját tőkéje kisebb, mint a 4.700 eFt összegű törzstőke fele, azonban tulajdonosi beavatkozást jelenleg nem igényel, mert az üzleti terv elfogadásakor a társaságnak biztosított 61 millió Ft-os többlettámogatás révén ez a veszteség kompenzálható.

A felügyelőbizottság a társaság 2020. I. félévi beszámolóját elfogadta.

*d./ Szombathelyi Képző Központ Közhasznú Nonprofit Kft. (4. sz. melléklet)*

A társaság konzorciumi partner a TOP-6.8.2-15-SH1 – Helyi foglalkoztatási együttműködések a megyei jogú város területén és várostérségében „Gazdaság- és foglalkoztatás-fejlesztés partnerség a Szombathelyi Járás területén” című projektben, amelynek keretében komplex munkaerő-piaci szolgáltatásokat nyújt a Kft. Emellett a társaság szakmai megvalósítóként vesz részt a GINOP-6.2.3-17-2017-00039 programban, amelyben a szakképző intézmények pályaorientációs folyamatát segíti.

A Szombathelyi Képző Központ Kft. a 2020. évi működéséhez Szombathely Megyei Jogú Város Önkormányzatától (100 %-os tulajdonos) 21 millió Ft támogatást kapott. Vállalkozási jellegű árbevétele a nem közhasznú oktatási díjból származott, összege 948 eFt volt. A közhasznú tevékenység árbevétele 4.537 eFt. Pályázati és egyéb bevételekből 21.450 eFt bevételt számolt el a társaság.

Kiadási oldalon 782 eFt anyagköltség, 8.032 eFt igénybevett szolgáltatás költsége, 232 eFt egyéb szolgáltatás költségei, 23.436 eFt személyi jellegű ráfordítás, 2.065 eFt értékcsökkenési leírás, 3.282 eFt egyéb kiadás jelentkezett.

**Összességében a társaság mérlegfőösszege 2020 I. félévre vonatkozóan 75.034 eFt, adózott eredménye 0 Ft.**

A felügyelőbizottság a társaság 2020. I. félévi beszámolóját elfogadta.

*e./ Fogyatékkal Élőket és Hajléktalanokat Ellátó Közhasznú Nonprofit Kft. (5. sz. melléklet)*

A társaság a 2020. év tervei alapján összesen 574.320 eFt bevétellel számolt, amelynek 55 %-a, azaz 316.423 eFt teljesült az első félévben. A szociális ágazati összevont pótlék támogatás 72 %-ban, az állami normatív hozzájárulás a személyes gondoskodást nyújtó ellátásokban, valamint az ellátási szerződés szerinti önkormányzati támogatás időarányosan teljesült. Nem tervezett bevételként jelenik meg a koronavírus elleni védekezés kapcsán nyújtott 7.620 eFt önkormányzati támogatás, 5000 db szájmaszk beszerzéséhez, valamint a 309/2020. (VI.30.) Korm. rendelet alapján 2020. évre biztosított bérkompenzáció összege.

Béremelés a társaságnál 2020. évben nem volt, kizárólag a minimálbér és garantált bérminimum emelésére, valamint a kötelező közalkalmazotti béremelésre került sor.

A társaság adózott eredménye 2020. I. félévben 3.751 eFt lett, amely kedvezőbb a tervezetthez képest. Az eredményt befolyásolja, hogy egyes költségek nem időarányosan merülnek fel, de reális az esélye, hogy a tervezett eredményt év végén is teljesíteni tudja a társaság.

A társaság kötelező feladatainak zavartalan működését 2020. I. félévben biztosítani tudta, likviditási probléma nem merült fel. A társaság továbbra is takarékos gazdálkodást folytat, minden pályázati lehetőséget igyekeznek kihasználni.

**Összességében a társaság mérlegfőösszege 2020. I. félévre vonatkozóan 476.182 eFt, adózott eredménye pedig 3.751 eFt nyereség.**

A felügyelőbizottság a társaság 2020. I. félévi beszámolóját elfogadta.

*f./ Haladás Sportkomplexum Fejlesztő Nonprofit Kft. (6. sz. melléklet)*

2020. I. félévben a társaságnak 65.436 eFt árbevétele keletkezett. Ez több tevékenységből adódik, egyrészt a sportkomplexum (stadion, sportcsarnok) bérbeadásából, másrészt a bérleti szerződések kapcsán átszámlázott karbantartások bevételéből, illetve a Sportkomplexum hasznosításában lévő – labdarúgó mérkőzéseken kívüli időszakokban – konferenciaterem, VIP Lounge és skybox bérbeadásából. Az előző évi első féléves bevételtől a járványügyi helyzet kialakulása miatt, a 2. negyedévi bérleti díj elmaradása okán keletkezett jelentős vesztesége a társaságnak.

A bevételi számok visszaigazolják a jó irányválasztást, mivel a 2019. év november – december hónapban havi átlagban az egyéb bevétel jelentősen növekedett az előző időszak havi átlagához képest. 2020-ban további növekedés volt várható az előzetes érdeklődések és realizálódott foglalások alapján, egészen a COVID-19 járványügyi helyzet hatásaként keletkezett visszaesésig.

Jelenlegi bérlők közül a legnagyobbak és hosszú távon bérlőként számol velük a Kft.: a Szombathelyi Haladás Labdarúgó és Sportszolgáltató Kft., valamint a HVSE. A Haladás VSE Sportegyesülettel jelen pillanatban is zajlik a bérleti szerződés átdolgozása, amely az eddig meghatározott bérleti díj, illetve kiszámlázott rezsi struktúráját átalakítja. A járványügyi helyzetre tekintettel a második negyed évi bérleti díj kiesése miatt a továbbszámlázott karbantartási költségek összegének növekedésétől várható több bevétel.

A pandémiás helyzet miatt több megszervezett program került lemondásra, ami jelentős bevételkiesést jelentett. Március második felétől szüneteltek a sportesemények, edzések. A mérkőzések elmaradtak, az egyéb eseményeik lemondásra kerültek. Kárenyhítésként a kiadások minimalizálására, átütemezésére került sor, csökkentésre kerültek a karbantartási munkák.

A Társaságnak 306.412 eFt egyéb bevétele volt, amelynek a támogatási összegből 2020. évben bevételként elszámolt összege 304.649 eFt, ebből 305.553 eFt a sportkomplexum értékcsökkenése. Egyéb bevételként került kimutatásra a biztosító társaság által megtérítéseként utalt 813 eFt összeg.

Az anyagjellegű ráfordítások értéke 73.290 eFt. Személyi jellegű ráfordítások összege 30.716 eFt, értékcsökkenési leírás 304.649 eFt.

A Társaság 2019. évben 50.000 eFt céltartalékot képzett a várhatóan felmerülő garancián túli javítások elvégzésére.

**Összességében a társaság mérlegfőösszege a 2020. I. félévre vonatkozóan 13.660.269 eFt, adózott eredménye – 36.816 eFt veszteség.**

Tekintettel arra, hogy a Kft. 31.463 eFt mértékű saját tőkéje a veszteség folytán nem csökkent a 13.000 eFt összegű törzstőke felére, ezért a veszteség rendezése tulajdonosi beavatkozást nem igényel.

A felügyelőbizottság a társaság 2020. I. félévi beszámolóját elfogadta.

*g./ Vas Megyei Temetkezési Kft. (7. sz. melléklet)*

A társaság pénzügyi helyzetét 2020. I. félévében pozitív cash-flow jellemezte, fizetőképességét az félév folyamán folyamatosan meg tudta őrizni. A társaság pénzügyi helyzetét folyamatosan a stabilitás jellemzi.

A társaság nettó árbevétele (185.846 eFt) az előző évi adatokhoz viszonyítva 1,01 %-kal csökkent. Az egyéb bevételek összege 28.915 eFt.

A társaság 2020. I. félévi összes ráfordítása 196.196 eFt, ebből anyagjellegű ráfordítás 76.088 eFt, személyi jellegű ráfordítás 97.429 eFt, értékcsökkenési leírás 9.372 eFt, egyéb ráfordítás 3.285 eFt.

A társaság 100 %-os tulajdonosa a Kemenesaljai Kistelepülésekért Nonprofit Kft.-nek, azonban 2020. I félévben semmiféle tranzakciót nem folytatott a két társaság egymással.

**Összességében a társaság 2020. I. félévi beszámolója 992.922 eFt mérlegfőösszeget és 25.571 eFt adózott eredményt mutat.**

A felügyelőbizottság a társaság 2020. I. félévi beszámolóját elfogadta.

*h./ Szombathelyi Parkfenntartási Kft. (8. sz. melléklet)*

A társaság saját tőkéje 2020. I. félévére vonatkozóan 71.603 eFt, nettó árbevétele 205.005 eFt.

A költségek között legjelentősebbek a bérköltségek, bérjárulékok, telephely bérleti díja, rezsiköltségek, amortizációs költségek, iparűzési adó.

A társaság adózott eredménye 10.120 eFt, amelynek oka, hogy az előző évek gyakorlatának megfelelő béremelés nem került végrehajtásra, valamint a tervezett eszközbeszerzés részben felfüggesztésre került a márciusi korlátozó intézkedések bevezetése miatt.

Összességében a társaság 2020. I. félévi beszámolója 113.939 eFt mérlegfőösszeget és 10.120 eFt adózott eredményt mutat.

A felügyelőbizottság a társaság 2020. I. félévi beszámolóját elfogadta.

*i./ Savaria Városfejlesztési Kft. (9. sz. melléklet)*

A Kft. 2020. évi üzleti tervében a tervezett éves bevétel 193.216 eFt, amelyből a féléves gazdálkodás során 60.400 eFt realizálódott, ez az éves tervezett bevétel 31,3 %-a. A bevétel a következő tényezőkből tevődik össze:

31.078 eFt belföldi értékesítés árbevételéből,

10.000 eFt alapítói támogatás,

10.358 eFt egyéb bevétel

8.964 eFt aktivált saját teljesítmény értéke (ki nem számlázott projektmenedzsment díjak).

A 2020. I. félév során a ténylegesen felmerült kiadás 67.760 eFt volt, ebből személyi jellegű kiadás 41.933 eFt, amely a tervezett költség 50,4 %-a.

A társaság likviditási helyzete jelenleg stabil, de az elmúlt évek során figyelembe vett befejezetlen termelés értéke eléri az 53 millió Ft-ot, ami a projektcsúszások miatti menedzsment szolgáltatások ki nem számlázott tételeiből adódik. Az esetlegesen felmerülő likviditási problémák kezelésére a társaság új projektekbe történő bevonása jelenthet megoldást.

Összességében a társaság 2020. I. félévi beszámolója 176.409 eFt mértékű mérlegfőösszeget és - 7.361 eFt adózott eredményt, veszteséget mutat. Tekintettel arra, hogy a Kft. 7.355 eFt mértékű saját tőkéje a veszteség folytán nem csökkent a 3.000 eFt összegű törzstőke felére, ezért a veszteség rendezése tulajdonosi beavatkozást nem igényel.

A felügyelőbizottság a társaság 2020. I. félévi beszámolóját elfogadta.

*j./ Savaria Turizmus Nonprofit Kft. (10. sz. melléklet)*

A Kft. 2020. I. félévi mérlegét – 1.094 eFt veszteséggel zárta. A koronavírus járvány miatt szinte a nullára csökkent a társaság értékesítésből fakadó árbevétele, és az egyéb tervezett bevételek, amelyek a Savaria Karneválhoz és egyéb turisztikai attrakciókhoz kapcsolódtak volna, azonban az események elmaradása miatt kiestek. A rezsiköltségek és a személyi jellegű ráfordítások időarányosak voltak. A szigorú első féléves gazdálkodásnak köszönhetően a kiadásokat sikerült jelenősen visszaszorítani. A feladatok átütemezésének, a hatékony probléma megoldásnak köszönhetően a tervezett szakmai feladatok többsége megvalósult, a költségvetést sikerült egyensúlyban tartani.

**Összességében a társaság mérlegfőösszege a 2020. I. félévre vonatkozóan 125.879 eFt, adózott eredménye – 1.094** **eFt veszteség.**

Tekintettel arra, hogy a Kft. 40.139 eFt mértékű saját tőkéje a veszteség folytán nem csökkent a 3.000 eFt összegű törzstőke felére, ezért a veszteség rendezése tulajdonosi beavatkozást nem igényel.

A felügyelőbizottság a társaság 2020. I. félévi beszámolóját elfogadta.

*k./ Szombathelyi Távhőszolgáltató Kft. (11. sz. melléklet)*

A társaság féléves adózás előtti eredménye 77.811 eFt. Az értékesítés árbevétele 1.413.376 eFt volt, amely az előző időszakhoz (2019. I. félév: 1.472.719 eFt) viszonyítva növekedést mutat. 2020. év első félévében villamos energia értékesítésére nem került sor. Az állami támogatás mértéke 476.309 eFt volt 2020. I. félévében. Az energiatámogatás az alaptevékenység teljes – támogatást is beleértve – bevételének közel 23,7 %-át teszi ki.

Az anyagjellegű ráfordítások értéke 1.474.617 eFt-ot tett ki. A személyi jellegű ráfordítások értéke 255.774 eFt, 2020. I. félévében az értékcsökkenés 75.134 eFt-ot tett ki, az egyéb ráfordítások 143.698 eFt. A társaság 2020-ban nem rendelkezik értékpapírral.

Fő célkitűzés a 2020-as üzleti év további részében is a szolgáltatás folyamatos, elvárt színvonalú biztosítása.

**Összességében a társaság mérlegfőösszege a 2020. I. félévre vonatkozóan 4.648.330 eFt, adózott eredménye 70.808 eFt nyereség.**

A felügyelőbizottság határozata az ülésen kerül ismertetésre.

*l./ a SZOVA Szállodaüzemeltető Kft. (12. sz. melléklet)*

A Tófürdőre tervezett négycsillagos szálloda tervezésére és az építési engedély megszerzésére a SZOVA Szállodaüzemeltető Kft. 110 millió forintot fordított. A tervezési folyamat 2019-ben befejeződött. A 2019. májusában készült tervezői költségbecslés szerint a hotel kivitelezési költsége közel 3 milliárd forint lett volna. Az azóta eltelt egy évben bekövetkezett áremelkedések miatt ma valószínűleg ennél magasabb – becslés szerint ~3,6 - 4 milliárd forint – kivitelezési költséggel kell számolni. Ez több mint kétszerese a projekt eredetileg tervezett költségvetésének. A megnövekedett költségek ismeretében ez a pénzügyi terv nem tartható.

A SZOVA Szállodaüzemeltető Kft.-nek 2020. első félévében bevétele nem keletkezett és beruházási költségek sem merültek fel. A működéssel kapcsolatos adminisztratív költségek – könyvvizsgálói díj, kamarai tagdíj és bankszámlavezetés költsége – összesen 216 ezer forintot tettek ki, ennek megfelelően első félévi üzemi eredmény 216 ezer forint veszteség.

A SZOVA Nonprofit Zrt. által 2018-2019-ben a társaságnak nyújtott 75 millió forintos tagi kölcsön első félévi kamatköltsége 268 ezer forint, amely pénzügyi ráfordításként került elszámolásra.

**Összességében a társaság 2020. I. félévi beszámolója 123.104 eFt mértékű mérlegfőösszeget 484 eFt veszteséget mutat.**

A felügyelőbizottság határozata az ülésen kerül ismertetésre.

*m./ SZOMHULL Szombathelyi Hulladékgazdálkodási Közszolgáltató Nonprofit Kft. (13. sz. melléklet)*

A hulladékgazdálkodási közszolgáltatás feltételrendszere érdemben nem változott, így társaság nagyságrendileg az elmúlt évek azonos időszakához hasonló nagyságrendű 228.500 eFt veszteséget könyvelt el az első félév során. A veszteséget az okozza, hogy az NHKV Zrt. által év közben kifizetett átlagosan 2,4466 Ft/liter szolgáltatási díj nem nyújt fedezetet a közszolgáltatás költségeire. A 2019-es évtől jogszabály módosítás következtében lehetőség nyílt az év közbeni díjkompenzációs eljárás lefolytatására. Az első félévre vonatkozó költségalapú díjkompenzációs eljárás eredményéről várhatóan október hónapban érkezhet meg a tájékoztatás, melynek következtében a veszteség legalább 80 %-kal történő csökkenését várja a Kft. Továbbra is komoly nehézséget jelent a Szombathely Megyei Jogú Város Önkormányzata által 2019. januárjában folyósított 500 millió forint tagi kölcsönt visszafizetése, melyre az NHKV Zrt által fizetett szolgáltatási díj nem nyújt fedezetet. 2020. novemberében lejár a közszolgáltatás végzéséhez szükséges nem veszélyes hulladék gyűjtésére és szállítására vonatkozó engedély érvényessége. A dokumentum megújítására irányuló kérelem benyújtása a környezetvédelmi hatósághoz folyamatban van.

**Összességében a társaság mérlegfőösszege 2020. I. félévre vonatkozóan 684.487 eFt, adózott eredménye pedig – 228.500 eFt veszteség.**

Bár a Kft. –150.765 eFt mértékű saját tőkéje kisebb, mint a 3.000 eFt összegű törzstőke fele, azonban tulajdonosi beavatkozást jelenleg nem igényel, mert a veszteség kompenzálható, ha az NHKV Zrt. év végéig a díjkompenzációs eljárás keretében megfizeti a költségeket.

A felügyelőbizottság határozata az ülésen kerül ismertetésre.

*n./ VASIVÍZ ZRt. (14. sz. melléklet)*

A társaság első félévi korrigált összes bevétele 3 843 557 eFt, a tervezett összeg 48,6 %-a. Ezen bevétel ivóvíztermelés és -szolgáltatásból, szennyvízelvezetés és -tisztításból, ipari vízszolgáltatásból, fürdőszolgáltatásból, építőipari tevékenységből, exportértékesítésből, pénzügyi bevételekből tevődik össze.

Az I. félév korrigált összes költsége és ráfordítása 4 051 852 eFt, a tervezett összeg 51,2 %-a.

Az elsődleges tevékenységek adózás előtti eg yüttes eredménye –355 900 eFt, a másodlagos tevékenységek együttes eredménye 173 682 eFt, ebből a fürdőtevékenység eredménye – 89 798 eFt..

A beszámoló rögzíti, hogy az egyéb bevételek tervezett összegében szerepel az Önkormányzattól az uszoda veszteség finanszírozására várható 200 mFt támogatás, amelynek pénzügyi megvalósulása az év végén várható. Az Önkormányzat 2020. évi költségvetése jelenleg 100 mFt támogatást tartalmaz uszoda veszteség finanszírozására.

**Összességében a társaság mérlegfőösszege 2020. év I. félévében 6.428.727 eFt, adózott eredménye – 212.330 eFt veszteség.**

A beszámoló a bevételek és kiadások, valamint az eredmény bemutatásán túl kitér a társaság által végzett fejlesztések, beruházások, építési tevékenység, eszközfenntartás és hibaelhárítás, vízminőség, szennyvíztisztítás, környezetvédelem és hatósági ellenőrzés körében tett intézkedések, valamint a létszám- és bérgazdálkodás részletes ismertetésére is.

Az Igazgatóság és a Felügyelőbizottság a társaság 2020. I. félévi beszámolóját elfogadta.

**II. Egyes gazdasági társaságok 2020. évi üzleti terveinek módosítása**

Egyes önkormányzati tulajdonú gazdasági társaságok a féléves beszámolójukban foglalt adatok alapján a 2020. évi üzleti terveik módosítására tettek javaslatot az alábbiak szerint.

a./ *Weöres Sándor Színház Nonprofit Kft. (15. sz. melléklet)*

A társaság üzleti tervének módosítását egyrészt a pandémia miatt kialakult helyzet, másrészt az évközben elfogadott Közös Működtetési Megállapodásban előírt kötelezően végrehajtandó bérfejlesztés indokolta.

A megállapodásban jóváhagyott támogatás összege megegyezik az üzleti tervben szereplővel, azonban a tavalyival egyező támogatás mellett a szerződés 50 millió Ft-os bérfejlesztést ír elő a színház számára 2020-ra, amelynek beépülő bérfejlesztésnek kell lenni, és azt a következő években szinten kell tartani. Ennek nem teljesítése a megállapodás megszűnését vonhatja maga után.

A korábban elfogadott üzleti tervhez képest az alábbi bevételt csökkentő tényezőkkel számolt a színház. A fenntartói támogatás 8 millió Ft-tal, a bérletbevétel 17,6 millió Ft-tal, a jegybevétel pedig 34,8 millió Ft-tal kevesebb. A korábbi évekhez képest szűkült a támogatók és reklámozók köre, a korlátozott működés miatt visszaestek a helyiségek bérbeadásához kapcsolódó és egyéb bevételek. Költségnövelő tényező volt a kötelező bérfejlesztés (38 millió Ft), valamint a koronavírus elleni védekezéshez kapcsolódó 3 millió Ft többletköltség. Emellett több költségcsökkentő tényező is megjelent, jelentős összeget tett ki a járulékok megfizetése alóli mentesítés, valamint az általános megtakarítások a korlátozott nyitva tartás miatt.

A módosított terv szerint a Kft. az eredetileg tervezett 644.159 eFt-hoz képest csupán 583.766 eFt árbevételt tervez. A teljes munkaidős foglalkoztatottak bérköltsége 235.800 eFt-ról 279.917 eFt-ra nő. Az adózott eredmény a korábban tervezett 4 millió Ft-ról 109 eFt-ra csökkent, de a Kft. további támogatás nélkül zárhatja az évet.

*b./ Haladás Sportkomplexum Fejlesztő Nonprofit Kft. (16. sz. melléklet)*

A pandémiás helyzet miatt már megszervezett programok kerültek lemondásra, ami jelentős bevételkiesést jelentett a társaságnak. A 2020. évre tervezett összes bevétel a korábbi 1.044.080 eFt helyett 940.000 eFt összeget tesz ki. A tervezett összes költség és ráfordítás 279.258 eFt helyett 221.813 eFt összegben szerepel a módosított üzleti tervben. A módosított üzleti tervben 21 millió Ft összegű beruházással számolt a társaság. A módosított üzleti terv szerint a társaság az évet 13.428.010 eFt mérlegfőösszeggel és 5.039 eFt adózott eredménnyel zárja, az eredeti 10.443 eFt eredményhez képest.

c./ *Savaria Városfejlesztési Kft. (17. sz. melléklet)*

A társaság a módosított üzleti tervében 150.081 eFt bevétellel számol (az eredeti tervben 193.216 eFt szerepelt). Az egyéb bevételek soron jelentkezik mintegy 41 %-os csökkenés a TOP-6.9.2 projektekben bekövetkezett csúszások miatt. Az egyéb bevételek soron 2,5 millió Ft bevétel keletkezik a kármegosztási megállapodás alapján. A bevételek alakulására a projektek megvalósítási idejének elhúzódása, valamint a ki nem számlázott projektmenedzsmenti költségek vannak jelentős hatással. Kiadási oldalon az anyag költségek, egyéb szolgáltatások, értékcsökkenési leírás korrigálásra került az első féléves beszámoló alapján. A költségek és ráfordítások a korábban tervezett 193.216 eFt helyett 160.011 eFt összegben szerepelnek a tervben.

*d./ SZOVA Szombathelyi Vagyonhasznosító és Városgazdálkodási Nonprofit Zrt. (18. sz. melléklet)*

Az első félévi folyamatok szükségessé teszik a társaság 2020. évi üzleti tervének módosítását. Egyrészt, figyelembe kell venni a bevételek várható csökkenését, másrészt a béremelés elmaradásából, a beruházások csúszásából (amortizáció) és a hulladékgazdálkodási volumen csökkenéséből (hulladék lerakási járulék) eredő megtakarításokat.

Mivel az anyagi jellegű ráfordítások várható változását nem lehet számszerűsíteni, így azzal nem számol a társaság. Az üzemi és adózás előtti nyereség a javasolt módosítások hatására 1,5 millió forinttal csökken az eredeti tervhez képest.

A beruházási tervben elsősorban belső átcsoportosításokat javasol a társaság, amelyek lehetővé teszik a pénzügyi lehetőségekhez és a tulajdonosi elvárásokhoz való alkalmazkodást. Az Aréna Savaria korszerűsítésére biztosított Önkormányzati forrás nem fedezi az elvégzendő munkák költségét, emiatt kb. 10 millió forint saját forrás felhasználása is szükségessé vált. Ennek egy részét más beruházási tételeknél lehet megtakarítani – ezért összességében az üzemi beruházási keret 7,5 millió forintos növelését kezdeményezi a társaság.

*e./ Savaria Turizmus Nonprofit Kft. (19. sz. melléklet)*

A Kft. a koronavírus járvány miatt kialakult változások miatt kezdeményezte üzleti tervének módosítását. A zenés-táncos rendezvényekre és fesztiválokra vonatkozó tilalom miatt törlésre került a 2020. évi Savaria Történelmi Karnevál, amelynek fő szervezője a Kft. Helyette augusztus 19. és szeptember 20. közötti időszakban több, kisebb kulturális program került megrendezésre „Érezd Szombathelyt” címmel.

A társaság a korábbi 212.560 eFt bevétel helyett 89.240 eFt-t tervezett módosított üzleti tervében, a költségek tekintetében pedig az eredeti 221.895 eFt helyett 97.087 eFt szerepel. A nagyobb arányú költség csökkenés következtében a Kft. várható eredménye valamelyest javul, -7.847 eFt veszteség lesz.

**III. A Szombathelyi Sportközpont és Sportiskola Nonprofit Kft.-vel kötött feladat-ellátási megállapodás módosítása (20. sz. melléklet)**

A Sportliget fejlesztése a TOP-6.3.2-15-SH1-2016-00001 számú projekt keretében európai uniós támogatásból valósult meg, ezért az ingatlan tulajdoni jogait érintő változásokat érintően szükséges a támogató képviseletében eljáró Magyar Államkincstár egyetértése. Tekintettel arra, hogy a fejlesztéssel érintett területet önkormányzatunk a továbbiakban nem üzemeltetésre, hanem vagyonkezelésre kívánja továbbadni a Szombathelyi Sportközpont és Sportiskola Nonprofit Kft. részére, a jelen előterjesztés 20. sz. mellékletét képező szerződéstervezetet önkormányzatunk a Magyar Államkincstárral véleményezteti. A szerződés a Közgyűlés jóváhagyását követően és a Magyar Államkincstár engedélyének birtokában írható alá.

Tekintettel arra, hogy a megállapodás módosítása mindenképpen szükséges, a szerződő felek annak teljes tartalmát áttekintették, és azt aktualizálták.

**IV. Javaslat a VASIVÍZ ZRt.-t érintő döntések meghozatalára**

A VASIVÍZ ZRt. 2020. szeptember 25. napjára rendkívüli közgyűlést hívott össze az alábbi napirenddel:

1. Javaslat a Fedett Uszoda és Termálfürdő Működtetési és Támogatási szerződésének módosítására
2. Felhatalmazás közbeszerzési eljárás keretében villamosenergia szolgáltatási szerződés aláírására
3. Vezérigazgató választás, díjazása megállapítása
4. Igazgatóság, Felügyelőbizottság díjazásának emelése
5. Felügyelőbizottság ügyrendjének elfogadása
6. Egyebek

Az egyes napirendi pontokhoz kapcsolódóan a lent részletezett előterjesztéseket készített a társaság.

**1.**

Szombathely Megyei Jogú Város Önkormányzata és a VASIVÍZ ZRt. 2018. december 19-én Működtetési és Támogatási szerződés írt alá az Uszoda és Termálfürdő (3684/10 hrsz.), II. termálkút (3684/8 hrsz.), valamint a TAO beruházás keretében elkészült beruházás (bővítés és eszközfelújítás) létesítményeinek (3684/10/A hrsz.) üzemeltetésbe adására.

Szombathely Megyei Jogú Város Önkormányzata a 1936/2015. (XII. 12.) Korm. határozat szerint az Uszoda területén további fejlesztést valósított meg „A szombathelyi uszodafejlesztéshez kapcsolódó közmű rekonstrukció és megújuló energia rendszer kiépítése 2 részben” tárgyú, Modern Városok Program keretében.

A beruházásban megvalósult létesítmények az alábbiak:

Megújuló energia: (aktivált értéke: 179 457 784 Ft)

- Hőszivattyús rendszerek (levegő-víz, víz-víz) (aktivált értéke:105 639 373 Ft)

- Napelemes kiserőmű rendszer (aktivált értéke: 73 818 411 Ft)

Kivitelező: KG- INVEST 2008 Kft. műszaki átadás- átvétel: 2019. 07. 25. Garancia időtartama: 30 hónap, garancia vége: 2021. 01. 25.

Közműrekonstrukció: (aktivált értéke: 80 412 231 Ft)

* Uszodát ellátó vezetékek rekonstrukciója (termál-, ivó-, ipari-, szennyvízvezetékek és csapadékcsatorna (aktivált értéke: 49 548 347 Ft)
* Előlépcső felújítása (19 641 720 Ft)
* Uszoda új villamos megtápláló vezeték kiépítése (aktivált értéke: 9 163 937 Ft)
* II. termálkút önálló villamos ellátása (aktivált értéke: 2 058 227 Ft)

Kivitelező: ALPOK-TERRA Kft. műszaki átadás-átvétel: 2019. 05. 23. Garancia időtartama: 24 hónap, garancia vége: 2021. 05. 23.

A Modern Városok Program fenti beruházással megvalósított Uszoda fejlesztés (megújuló energia és közműrekonstrukció) üzemeltetésbe adásához szükséges a 2018. 12. 19-én kelt Működtetési és Támogatási szerződésnek a Függelékben szereplő mellékleteinek a kiegészítése. A Modern Városok Program beruházás tárgyi eszközeit 1-3. melléklet tartalmazza, amelyek az előterjesztés mellékleteiként kerülnek csatolásra:

* Működtetési és Támogatási szerződés melléklete 2020/1. sz.
* Működtetési és Támogatási szerződés melléklete 2020/2. sz.
* Működtetési és Támogatási szerződés melléklete 2020/3. sz.

A mellékletek bővítése nem indokolja a szerződés szövegének módosítását, kizárólag a Függelék felsorolása bővül a három melléklettel.

**2.**

Villamos energia beszerzésére 2021.01.01 00:00 CET – 2021.12.31. 24:00 CET közötti időszakra vonatkozóan folyamatban van a Kbt. Második rész, XV. fejezet szerinti, közszolgáltatókra vonatkozó uniós értékhatárt elérő értékű közbeszerzési eljárás, elektronikus árlejtés alkalmazásával. Az ajánlatkérés szerinti maximális mennyiség 21 600 000 kWh. Az ajánlattételi határidőig 6 darab ajánlattevőtől érkezett ajánlat, melyek vizsgálata és hiánypótlása után 5 ajánlatot érvényesnek, 1 ajánlatot érvénytelenné nyilvánított a társaság. Az elektronikus árlejtés az érvényes ajánlatot tevőkkel 2020. 08. 17-én megtartásra került. A végleges 5 darab ajánlat közül a nyertes ajánlattevő a MITCO OLAJIPARI ÉS KERESKEDELMI Kft. (1103 Budapest Olajliget utca 24.), mint a legalacsonyabb, nettó 18,89 HUF/kWh ajánlati árat tartalmazó érvényes ajánlatot benyújtó ajánlattevő. A jelenleg hatályos szerződés szerinti ár 23,50 HUF/kWh, így a 2021. évre 3,61 HUF/kWh megtakarítást értünk el. Ez a szerződés teljes becsült mennyiségére vonatkozóan 77.976.000,-HUF megtakarítást jelent.

A villamos energia 2021. évre történő közbeszerzési eljárását követő villamos energia szolgáltatási szerződés értéke 429 624 000,-Ft, ami meghaladja a Társaság alaptőkéjének 10%-át.

A VASIVÍZ Vas megyei Víz- és Csatornamű Zártkörűen Működő Részvénytársaság egységes szerkezetű Alapszabálya VII. fejezet 2./j.) pontja rögzíti, hogy a közgyűlés kizárólagos hatáskörébe tartozik a döntés minden olyan jogügyletről, amely által a társaság jegyzett tőkéjének 10%-át meghaladó mértékben vállalna garanciát, kezességet és hasonló elkötelezettséget.

**3.**

A Közgyűlés a 192/2020. (VIII.17.) Kgy. számú határozatában javasolta a VASIVÍZ ZRt. Közgyűlésének, abban az esetben, ha Molnár Miklós jogviszonya megszüntetésre kerül, akkor a jogviszony megszűnését követő naptól határozatlan időtartamra, a jelenlegi vezérigazgató díjazásával egyezően Krenner Róbertet válassza meg vezérigazgatónak. A társaság 2020. augusztus 18. napján tartott közgyűlésén nem került sor a vezérigazgató megválasztására, mert Krenner Róbert azt kérte, hogy a megválasztása előtt a többi tulajdonossal is egyeztethessen, és kinevezésre ezen egyeztetések lefolytatását követően kerüljön majd sor. A társaság szeptember 25. napjára összehívott közgyűlésén javaslom, hogy az új vezérigazgató kinevezésére 2020. szeptember 28. napjától kerüljön sor.

Tájékoztatom a Tisztelt Közgyűlést, hogy a Kúria előtt folyamatban van annak a fellebbezésnek az elbírálása, amelyet a Magyar Energetikai és Közmű-szabályozási Hivatal VKEFFO/2034-3/2020. számú határozatának vezetői tapasztalatra vonatkozó része ellen indított közigazgatási per során az azonnali jogvédelmet elutasító első fokú bírósági végzés ellen nyújtott be a társaság. Amennyiben a Kúria azonnali jogvédelmet biztosít a VASIVÍZ ZRt. számára, úgy szükségessé válik a tárgyban hozott korábbi döntések felülvizsgálata.

**4.**

A társaság közgyűlése az Igazgatóság és Felügyelőbizottság tagjainak és elnökeinek tiszteletdíjáról a 2020. szeptember 10. napján tartott rendkívüli ülésen úgy határozott, hogy a korábbi díjazás ne változzon, így a felügyelőbizottsági tagok bruttó 89.000 Ft/hó, a felügyelőbizottság elnöke bruttó 131.000 Ft/hó, az Igazgatósági tagok bruttó 131.000 Ft/hó, az Igazgatóság elnöke bruttó 197.000 Ft/hó összegű díjazásban részesüljenek.

A VASIVÍZ ZRt. üzleti terve alapján 2020. évben átlagosan 10 %-os béremelés került végrehajtásra, így a tisztségviselők tiszteletdíjának emelésére tett javaslatot az Igazgatóság, így azok jóváhagyás esetén az alábbiak szerint módosulnának:

|  |  |  |
| --- | --- | --- |
| Tiszteletdíj összege |  | tag/elnök |
| 97 900 | FELÜGYELŐ BIZOTTSÁG | tag |
| 144 100 | FELÜGYELŐ BIZOTTSÁG | elnök |
| 144 100 | IGAZGATÓSÁG | tag |
| 216 700 | IGAZGATÓSÁG | elnök |

**5.**

A társaság 2020. szeptember 10-i közgyűlésén választotta meg a felügyelőbizottsági tagokat. A társaság tájékoztatása szerint a felügyelőbizottság szeptember 18-án tartja alakuló ülését, ahol megalkotják az ügyrendet, amit ezt követően küldenek meg a legfőbb szerv számára jóváhagyásra, erre tekintettel az ügyrend később kerül kiküldésre.

A Vagyonrendelet 19. § (1) b) pont bb) alpontja kimondja, hogy a részvénytársaság esetén, amennyiben az önkormányzati tulajdonrész az 50 %-ot eléri vagy meghaladja a gazdasági ügyeket ellátó bizottság dönt a felügyelőbizottság ügyrendjének jóváhagyásáról, erre tekintettel az ügyrend kérdésében történő döntéshozatalt a Gazdasági és Jogi Bizottság elé terjesztem.

**V. Javaslat a Nyugat-Pannon Járműipari és Mechatronikai Központ Szolgáltató Nonprofit Kft.-vel kapcsolatos döntések meghozatalára**

A Nyugat-Pannon Járműipari és Mechatronikai Központ Szolgáltató Nonprofit Kft. a 2020. április 6-án tartott taggyűlésén elfogadta Pajor Attila ügyvezető úr lemondását. A taggyűlés ezzel egyidejűleg úgy határozott, hogy a szervezet további működésére megoldást – és hozzá vezetőt – kell találni. Azonban az időközben lezajlott tulajdonosi egyeztetések oda vezettek, hogy a cég sem a jelenlegi keretek között, sem más formában nem működőképes, ezért a taggyűlésnek döntenie kell a társaság megszüntetéséről, amelyre egyszerűsített végelszámolás keretében kerülhet sor.

Emellett a társaság 2019. évi mérlegbeszámolója, valamint 2020. évi üzleti terve elfogadásáról is határoznia kell a taggyűlésnek. A Kft. ügyvezetője a beszámolót és az üzleti tervet megküldte, ami az előterjesztés **21. számú melléklete**.

Kérem a Tisztelt Közgyűlést, hogy az előterjesztést megtárgyalni, és a határozati javaslatokat elfogadni szíveskedjék.

**Szombathely, 2020. szeptember 17.**

**/: Dr. Nemény András :/**

**I.**

**Határozati javaslat**

**……/2020. (IX.24.) Kgy. sz. határozat**

Szombathely Megyei Jogú Város Közgyűlése a **SZOVA Szombathelyi Vagyonhasznosító és Városgazdálkodási Nonprofit Zrt.** 2020. I. félévi beszámolóját elfogadja.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Dr. Németh Gábor, a társaság vezérigazgatója

Nagyné dr. Gats Andrea, a Jogi és Képviselői Osztály vezetője)

Határidő: azonnal

**II.**

**Határozati javaslat**

**……/2020. (IX.24.) Kgy. sz. határozat**

Szombathely Megyei Jogú Város Közgyűlése a **Weöres Sándor Színház Nonprofit Kft**. 2020. I. félévi beszámolóját elfogadja.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Jordán Tamás, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**III.**

**Határozati javaslat**

**……/2020. (IX.24.) Kgy. sz. határozat**

Szombathely Megyei Jogú Város Közgyűlése a **Szombathelyi Médiaközpont Nonprofit Kft**. 2020. I. félévi beszámolóját elfogadja.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Török Tibor, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**IV.**

**Határozati javaslat**

**……/2020. (IX.24.) Kgy. sz. határozat**

Szombathely Megyei Jogú Város Közgyűlése a **Szombathelyi Képző Központ Nonprofit Kft**. 2020. I. félévi beszámolóját elfogadja.

**Felelős:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Bálint András, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**V.**

**Határozati javaslat**

**……/2020. (IX.24.) Kgy. sz. határozat**

Szombathely Megyei Jogú Város Közgyűlése a **Fogyatékkal Élőket és Hajléktalanokat Ellátó Közhasznú Nonprofit Kft**. 2020. I. félévi beszámolóját elfogadja.

**Felelős:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Németh Klára, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**VI.**

**Határozati javaslat**

**……/2020. (IX.24.) Kgy. sz. határozat**

Szombathely Megyei Jogú Város Közgyűlése a **Haladás Sportkomplexum Fejlesztő Nonprofit Kft**. 2020. I. félévi beszámolóját elfogadja.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Jagodits Rómeó, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

Határidő: azonnal

**VII.**

**Határozati javaslat**

**……/2020. (IX.24.) Kgy. sz. határozat**

Szombathely Megyei Jogú Város Közgyűlése a **Vas Megyei Temetkezési Kft**. 2020. I. félévi beszámolóját elfogadja.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Kiskós Ferenc, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

Határidő: azonnal

**VIII.**

**Határozati javaslat**

**……/2020. (IX.24.) Kgy. sz. határozat**

Szombathely Megyei Jogú Város Közgyűlése a **Szombathelyi Parkfenntartási Kft**. 2020. I. félévi beszámolóját elfogadja.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Kiss Dávid, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

Határidő: azonnal

**IX.**

**Határozati javaslat**

**……/2020. (IX.24.) Kgy. sz. határozat**

Szombathely Megyei Jogú Város Közgyűlése a **Savaria Városfejlesztési Nonprofit Kft**. 2020. I. félévi beszámolóját elfogadja.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Dr. Kovácsné Takács Klaudia, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

Határidő: azonnal

**X.**

**Határozati javaslat**

**……/2020. (IX.24.) Kgy. sz. határozat**

1. Szombathely Megyei Jogú Város Közgyűlése a **Savaria Turizmus Nonprofit Kft**. 2020. I. félévi beszámolóját elfogadásra javasolja a társaság taggyűlésének.

2. A Közgyűlés felhatalmazza a polgármestert, hogy a társaság taggyűlésén a fenti döntést képviselje.

**Felelős:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Grünwald Stefánia, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

**Határidő:** a társaság taggyűlése

**XI.**

**Határozati javaslat**

**……/2020. (IX.24.) Kgy. sz. határozat**

1. Szombathely Megyei Jogú Város Közgyűlése a **Szombathelyi Távhőszolgáltató Kft**. 2020. I. félévi beszámolóját elfogadásra javasolja a társaság taggyűlésének.

2. A Közgyűlés felhatalmazza a SZOVA Nonprofit Zrt. vezérigazgatóját, hogy a társaság taggyűlésén a fenti döntést képviselje.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Kovács Márta, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

Határidő: a társaság taggyűlése

**XII.**

**Határozati javaslat**

**……/2020. (IX.24.) Kgy. sz. határozat**

1. Szombathely Megyei Jogú Város Közgyűlése a **SZOVA Szállodaüzemeltető Kft**. 2020. I. félévi beszámolóját elfogadásra javasolja a társaság taggyűlésének.

2. A Közgyűlés felhatalmazza a SZOVA Nonprofit Zrt. vezérigazgatóját, hogy a társaság taggyűlésén a fenti döntést képviselje.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Dr. Németh Gábor, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

Határidő: a társaság taggyűlése

**XIII.**

**Határozati javaslat**

**……/2020. (IX.24.) Kgy. sz. határozat**

1. Szombathely Megyei Jogú Város Közgyűlése a **SZOMHULL Szombathelyi Hulladékgazdálkodási Közszolgáltató Nonprofit Kft**. 2020. I. félévi beszámolóját elfogadásra javasolja a társaság taggyűlésének.

2. A Közgyűlés felhatalmazza a polgármestert, hogy a társaság taggyűlésén a fenti döntést képviselje.

3. A Közgyűlés felkéri az ügyvezetőt, hogy a nem veszélyes hulladék gyűjtésére és szállítására vonatkozó engedély meghosszabbításával kapcsolatos eljárás kimeneteléről, valamint az esetleges likviditási problémákról tájékoztassa a Közgyűlést.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Taoufik Roland, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

Határidő: 1.-2. pont: a társaság taggyűlése

3. pont: 2020. december 31.

**XIV.**

**Határozati javaslat**

**……/2020. (IX.24.) Kgy. sz. határozat**

1. Szombathely Megyei Jogú Város Közgyűlése a **VASIVÍZ ZRt.** 2020. I. félévi beszámolóját elfogadásra javasolja a társaság Közgyűlésének.

2. A Közgyűlés felhatalmazza a polgármestert, hogy a társaság közgyűlésén a fenti döntést képviselje.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

a társaság Igazgatósága

Nagyné dr. Gats Andrea, a Jogi és Képviselői Osztály vezetője)

Határidő: a társaság közgyűlése

**XV.**

**Határozati javaslat**

**……/2020. (IX.24.) Kgy. sz. határozat**

Szombathely Megyei Jogú Város Közgyűlése a **Weöres Sándor Színház Nonprofit Kft**. 2020. évi módosított üzleti tervét elfogadja.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Jordán Tamás, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**XVI.**

**Határozati javaslat**

**……/2020. (IX.24.) Kgy. sz. határozat**

Szombathely Megyei Jogú Város Közgyűlése a **Haladás Sportkomplexum Fejlesztő Nonprofit Kft**. 2020. évi módosított üzleti tervét elfogadja.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Jagodits Rómeó, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

Határidő: azonnal

**XVII.**

**Határozati javaslat**

**……/2020. (IX.24.) Kgy. sz. határozat**

Szombathely Megyei Jogú Város Közgyűlése a **Savaria Városfejlesztési Nonprofit Kft**. 2020. évi módosított üzleti tervét elfogadja.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Dr. Kovácsné Takács Klaudia, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

Határidő: azonnal

**XVIII.**

**Határozati javaslat**

**……/2020. (IX.24.) Kgy. sz. határozat**

Szombathely Megyei Jogú Város Közgyűlése a **SZOVA Szombathelyi Vagyonhasznosító és Városgazdálkodási Nonprofit Zrt.** 2020. évi üzleti tervének módosítását elfogadja.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Dr. Németh Gábor, a társaság vezérigazgatója

Nagyné dr. Gats Andrea, a Jogi és Képviselői Osztály vezetője)

Határidő: azonnal

**XIX.**

**Határozati javaslat**

**……/2020. (IX.24.) Kgy. sz. határozat**

1. Szombathely Megyei Jogú Város Közgyűlése a **Savaria Turizmus Nonprofit Kft**. 2020. évi üzleti tervének módosítását elfogadásra javasolja a társaság taggyűlésének.

2. A Közgyűlés felhatalmazza a polgármestert, hogy a társaság taggyűlésén a fenti döntést képviselje.

**Felelős:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Grünwald Stefánia, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

**Határidő:** a társaság taggyűlése

**XX.**

**Határozati javaslat**

**……/2020. (IX.24.) Kgy. sz. határozat**

Szombathely Megyei Jogú Város Közgyűlése a Szombathelyi Sportközpont és Sportiskola Nonprofit Kft.-vel kötendő feladat-ellátási megállapodást az előterjesztéshez csatolt tartalommal jóváhagyja azzal, hogy annak mindkét fél részéről történő aláírására a Magyar Államkincstár jóváhagyását követően kerülhet sor.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Leidli Géza, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

Határidő: azonnal, az aláírásra a Magyar Államkincstár jóváhagyását követő 10 napon belül

**XXI.**

**Határozati javaslat**

**……/2020. (IX.24.) Kgy. sz. határozat**

1. Szombathely Megyei Jogú Város Közgyűlése javasolja a VASIVÍZ ZRt. közgyűlésének, hogy a Modern Városok Program keretében megvalósított MVP Uszoda beruházást figyelembe véve döntsön a Működtetési és Támogatási szerződésnek a Függelékben szereplő mellékleteinek kiegészítéséről.

2. A Közgyűlés felhatalmazza a polgármestert, hogy a társaság közgyűlésén a fenti döntést képviselje.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

a társaság Igazgatósága

Nagyné dr. Gats Andrea, a Jogi és Képviselői Osztály vezetője)

Határidő: a társaság közgyűlése

XXII.

**Határozati javaslat**

**……/2020. (IX.24.) Kgy. sz. határozat**

1. Szombathely Megyei Jogú Város Közgyűlése javasolja a társaság közgyűlésének, hogy hatalmazza fel a VASIVÍZ ZRt. beruházási és fejlesztési igazgatóját és gazdasági igazgatóját a közbeszerzési eljárást követő villamos energia szolgáltatási szerződés aláírására.

2. A Közgyűlés felhatalmazza a polgármestert, hogy a társaság közgyűlésén a fenti döntést képviselje.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

a társaság Igazgatósága

Nagyné dr. Gats Andrea, a Jogi és Képviselői Osztály vezetője)

Határidő: a társaság közgyűlése

XXIII.

**Határozati javaslat**

**……/2020. (IX.24.) Kgy. sz. határozat**

1. Szombathely Megyei Jogú Város Közgyűlése a 192/2020. (VIII.17.) Kgy. számú határozatát akként módosítja, hogy Krenner Róbert vezérigazgató kinevezésének kezdő időpontja 2020. szeptember 28. napja legyen, egyebekben a Közgyűlés a fenti határozat jelen módosítással nem érintett részeit változatlan tartalommal fenntartja.
2. A Közgyűlés felhatalmazza a polgármestert, hogy a vezérigazgató kinevezésére  vonatkozó, 1. pontban hivatkozott közgyűlési döntést jelen határozat szerinti módosítással képviselje a Vasivíz ZRt. közgyűlésén.

**Felelősök:**      Dr. Nemény András polgármester

                        Dr. Horváth Attila alpolgármester

                        Dr. Károlyi Ákos jegyző

                        (A döntés közléséért:

                        Nagyné dr. Gats Andrea, a Jogi és Képviselői Osztály vezetője)

**Határidő:**        a társaság közgyűlése

XXIV.

**Határozati javaslat**

**……/2020. (IX.24.) Kgy. sz. határozat**

1.

**„A”**

Szombathely Megyei Jogú Város Közgyűlése javasolja a VASIVÍZ ZRt. közgyűlésének, hogy 2021. január 1. napjától a ZRt. Igazgatósága elnökének tiszteletdíját bruttó 216.700.- Ft/hó, a ZRt. Igazgatósága tagjainak tiszteletdíját bruttó 144.100.- Ft/hó, a ZRt. Felügyelőbizottsága elnökének tiszteletdíját bruttó 144.100.- Ft/hó, a ZRt. Felügyelőbizottsága tagjainak tiszteletdíját bruttó 97.900.- Ft/hó összegben állapítsa meg.

**„B”**

Szombathely Megyei Jogú Város Közgyűlése javasolja a VASIVÍZ ZRt. közgyűlésének, hogy 2021. január 1. napjától a ZRt. Igazgatósági és Felügyelőbizottsági tagok tiszteletdíját változatlan összegben állapítsa meg, amely alapján a felügyelőbizottsági tagok bruttó 89.000 Ft/hó, a felügyelőbizottság elnöke bruttó 131.000 Ft/hó, az Igazgatósági tagok bruttó 131.000 Ft/hó, az Igazgatóság elnöke bruttó 197.000 Ft/hó összegű díjazásban részesülnek.

2. A Közgyűlés felhatalmazza a polgármestert, hogy a társaság közgyűlésén a fenti döntést képviselje.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

a társaság Igazgatósága

Nagyné dr. Gats Andrea, a Jogi és Képviselői Osztály vezetője)

Határidő: a társaság közgyűlése

XXV.

**Határozati javaslat**

**……/2020. (IX.24.) Kgy. sz. határozat**

1. Szombathely Megyei Jogú Város Közgyűlése javasolja a társaság taggyűlésének, hogy határozza el a Nyugat-Pannon Járműipari és Mechatronikai Központ Szolgáltató Nonprofit Kft. egyszerűsített végelszámolás keretében történő megszüntetését úgy, hogy a végelszámolás kezdő napja 2020. november 1.

2. A Közgyűlés felhatalmazza Szombathely Megyei Jogú Város Polgármesterét, hogy a társaság taggyűlésén a fenti döntésnek megfelelően szavazzon.

**Felelősök:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője)

**Határidő**: a társaság taggyűlése

**XXVI.**

**Határozati javaslat**

**……/2020. (IX.24.) Kgy. sz. határozat**

1. Szombathely Megyei Jogú Város Közgyűlése a Nyugat-Pannon Járműipari és Mechatronikai Központ Szolgáltató Nonprofit Kft.-nek a számvitelről szóló 2000. évi C. törvény 4. § (1) bekezdése alapján elkészített 2019. évi beszámolóját megtárgyalta, és azt

**- 3 662 eFt adózott eredménnyel**

elfogadásra javasolja a társaság taggyűlésének.

2. A Közgyűlés a Nyugat-Pannon Járműipari és Mechatronikai Központ Szolgáltató Nonprofit Kft. 2020. évi üzleti tervét elfogadásra javasolja a társaság taggyűlésének.

3. A Közgyűlés felhatalmazza a polgármestert, hogy a társaság taggyűlésén a fenti döntéseket képviselje.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Pajor Attila, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

**Határidő:** a társaság taggyűlése